Dit is veral veroorsaak deur die al hoe groter gebruik van sonkrag, wat ’n afname in vraag na Eskom-krag op sekere tye van die dag skep.
Waar daar voorheen ’n matige toename in kragvraag was wanneer dit begin aand word, is daar deesdae ’n afname in kragvraag in die middel van die dag weens al die sonkrag wat eerder gebruik word, maar dan styg die kragvraag baie skerp na die aand se kant namate die son sak en sonkragstelsels nie meer krag lewer nie.
Salvoldi sê die oefening om sy tariewe te hersien gaan oor koste-toewysing, en is grootliks ’n wiskundige oefening om koste te verdeel tussen:
Maar tariewe wat sowel vaste en wisselende koste bloot deur ’n kragvolume-verwante tarief verhaal, byvoorbeeld R2 per kWh, weerspieël nie die veranderde omgewing nie. Net R1 per kWh van die R2 per kWh is die energiekoste, terwyl die ander R1 die vaste koste is.
Dit verwyder kunsmatige subsidies, is meer deursigtig, stuur die korrekte ekonomiese sein uit, en sorg vir meer akkurate terugbetalingstydperk deur die kragmaatskappy se energiekoste te vergelyk met die alternatiewe kragbron se energiekoste.
Die gewig van vaste verspreidingskoste word verhoog, met die ooreenkomstige verlaging van wisselende koste in alle tariewe wat ’n netwerk-komponent in die prys het.